open-index/open-wikipedia-markdown huggingface dataset:
Коста Јаневски

**Коста Јаневски** (р. 13 мај 1960 г во Штип) — македонски политичар и градоначалник на Општина Струмица во периодот од 2017 до 2021 година, и поранешен Пратеник во Собранието на Република Македонија. По професија е лекар интернист. Бил избран за Член на Советот на општина Струмица двапати во периодот од 2009 до 2016 година. Членува во политичката партија СДСМ.

## Рани години и лекарска кариера
Коста Јаневски е роден на 13 мај 1960 година во Штип, НР Македонија. Основно и средно училиште завршил во Струмица, а потоа студирал на Медицинскиот факултет при Универзитетот „Св. Кирил и Методиј“ во Скопје. По завршувањето на факултетот, тој се вратил во Струмица и започнал со работа во Општата болница. Во 2002 година, тој го доусовршил своето образование со специјализација по интерна медицина, при што се посветил на својата работа како лекар интернист.

## Партиска и политичка кариера
Во 2009 година, тој се вклучил во политиката и е член на Социјалдемократскиот сојуз на Македонија. Истата година бил избран за член на Советот на Општина Струмица. Четиригодишниот мандат го продолжил, и во 2013 година по вторпат станал член на советот. Во 2016 година бил избран за пратеник во Собранието на Република Македонија од редовите на СДСМ. Пратеничкиот мандат го прекинал откако победил на локалните избори за градоначалник на општина Струмица, при што на 20 октомври 2017 година ја презел функцијата од Костадин Костадинов, вршител на должноста.. Функцијата ја извршувал до 27 октомври 2021 година..

## Наводи

## Надворешни врски

* Градоначалник на општина Струмица 

Категорија:Живи луѓе
Категорија:Родени во 1960 година
Категорија:Политичари од Штип
Категорија:Политичари од СДСМ
Категорија:Градоначалници на Општина Струмица
Категорија:Пратенички состав 2016-2020
Категорија:Македонски лекари
Категорија:Југословенски лекари
Категорија:Апсолвенти на Медицинскиот факултет - Скопје
Црква „Св. Никола“ - Сушица

**Црква „Св. Никола“ - Сушица** може да се однесува на следниве две цркви во Македонија:

* Црква „Св. Никола“ — црква во селото Сушица, Гостиварско
* Црква „Св. Никола“ — црква во селото Сушица, Порече
Холенберг

мини|Поглед кон Холенберг
**Холенберг** ( — општина во округот Холцминден, во сојузната покраина Долна Саксонија, Германија.

## Наводи

Категорија:Холцминден (округ)
Црква „Св. Константин и Елена“ - Томино Село

**Свети Константин и Елена** — главна селска црква во поречкото село Томино Село. Во минатото била седиште на Томиноселската парохија, која денес не постои.

## Историја

Црквата била подигната во 1831 година.

## Галерија


Податотека:Влезна врата на црквата „Св. Константин и Елена“ - Томино Село.jpg|Фреска над влезот во црквата
Податотека:Камбанарија на црквата „Св. Константин и Елена“ - Томино Село.jpg|Камбанаријата на црквата
Податотека:Црква „Св. Константин и Елена“ - Томино Село 2.jpg|Апсидата на црквата


## Поврзано
* Томино Село
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Томино Село
Томино Село
Тревор Мбакве

**Тревор Мбакве** (роден на 24 јануари 1989 во Сент Пол) е американски кошаркар, центар на Ауксилиум Торино.

Тој исто така има нигериско државјанство и има право да настапува за нигериската репрезентација.

## Кариера
### Колеџ
Пред да присуствува на Универзитетот во Минесота, Мбакве играл на Универзитетот Маркет за сезоната 2007-2008 каде што страдал од хронични повреди на коленото. За сезона 2008-2009, тој се префрлил на Колеџот Мајами Дејд и го предводел својот тим на до титулата на јужната конференција. За сезоната 2009-2010 тој се префрлил на Универзитетот во Минесота каде се истакнал со бројот на скокови, запишувајќи 10.5 скока по натпревар и исто така завршил на третото место на вечната листа по бројот на остварени скокови на Универзитетот Минесота со вкупно 327 скокови.

### Професионална кариера
Во јули 2013 година, Мбакве го потпишал својот прв професионален договор и тоа со италијанската екипа Виртус Рома. На 22 август 2013 година официјално било потврдено дека Мбакве потпишал договор за сезоната 2013-2014.

После одличната сезона во Виртус Рома со просек од 10.6 бода и 10.1 скокови по натпревар, на 6 јули 2014 Мбакве потпишал договор со германскиот клуб Бамберг за сезоната 2014-2015. Тој одиграл 41 натпревар за Бамберг во Бундеслигата со просек од 10.3 бода 7.4 скокови помагајќи му на Бамберг да ја освои титулата.

На 1 јули 2015 година, тој потпишал тригодишен договор со израелскиот клуб Макаби Тел Авив, меѓутоа после само една сезона, тој се разделил со Макаби. На 6 јули 2016, Мбакве потпишал едногодишен договор со шпанскиот клуб Уникаха, но два месеци подоцна, клубот го раскинал договорот откако тој неуспеал да ги помине медицинските тестови. Пропаднатиот трансфер во Уникаха го искористил рускиот Зенит Санкт Петербург кој на 3 ноември 2016 потпишале договор со Мбакве. На 6 јуни 2017 година, Зенит објавиле крај на нивната соработка со играчот.

На 27 јули 2017, Мбакве се вратил во Италија потпишувајќи договор со екипата на Ауксилиум Торино.

## Титули
#### Бамберг
***[[Бундеслига (кошарка)|Германско првенство]]** (1) : 2014-2015

#### Макаби Тел Авив
***[[Кошаркарски куп на Израел|Куп на Израел]]** (1) : 2016

## Наводи

## Надворешни врски

*Тревор Мбакве на Eurobasket.com
*Тревор Мбакве на Euroleague.net
*Тревор Мбакве на RealGM.com

Категорија:Американски кошаркари
Категорија:Нигериски кошаркари
Категорија:Живи луѓе
Категорија:Играчи на КК Бамберг
Категорија:Играчи на КК Макаби Тел Авив
Категорија:Играчи на КК Ауксилиум Торино
Категорија:Родени во 1989 година
Сектори за внатрешни работи

**Секторите за внатрешни работи** или познати како **СВР** се подрачни единици на Министерството за внатрешни работи односно едни од главните делови на структурата на Бирото за јавна безбедност, формирани за вршење на полициските работи на територијата на Република Македонија. Нивните територии се во согласност со планските региони на државата, па така постојат осум вакви подрачни единици. Најголем по површина е битолскиот сектор, додека најгусто населен е скопскиот.

## Табела

## Карта

Категорија:Министерство за внатрешни работи на Македонија
Лот (река)

**Лот** (), изворно: **Олт** (; ) — река во Франција, десна притока на Гарона. Извира во Севените, а завршува во Гарона кај Егијон, со вкупно течение од 481&nbsp;км. По неа се наречени департманите Лот and Лот и Гарона.

Реката е подложна на поплавување зиме и напролет, и има поголем број брани во горниот слив, претежно на Тријер, кои даваат енергија од стратешко значење за електростопанството на земјата и туризмот во регионот. Во 1970-тите во Деказвил и Каор започнале иницијативи за обнова на преводниците со цел да се овозможи повторна пловидба по реката.
мини|Течението на Лот, од Севените до вливот во Гарона.

мини|десно|250п|Различни можности за заобиколување на браната во Фимел.

## Главни притоки
* Лед (кај Вилнев на Лот)
* Селе (кај Кабререт)
* Тријер (во Антрег на Тријер)
* Колањ (во Ле Монастје Пен Морјес)

## Департмани и градови
Лот тече низ следниве департмани и населени места: Лозер (Манд), Кантал, Аверон (Антрег на Тријер, Флањак, Капденак-Гар), Лот (Каор) и Лот и Гарона (Вилнев на Лот, Егијон).

## Пловидба
Почнувајќи од средниот век, по реката се одвивала трговска пловидба меѓу Антрег and Гарона на растојание од 297&nbsp;км, користејќи пловила со рамно дно наречени „габари“. Кон крајот на XVII век Жан Батист Колбер спровел мерки за подобрување на пловидбата, а од 1840 г. се јавила потреба за понатамошна канализација, бидејќи јагленокопите кај Деказвил станале значаен добавувач на гориво за погоните во Индустриската револуција. По должина од 270&nbsp;км се изградени над 75 јазови и преводници, кои воделе до Букес кај Деказвил. Изградбата на железницата од Монтобан до Капденак во 1858 г. извесно време немала значајни последици по стопанската пловидба по реката, туку истата е проширена со нови канали за да се заобиколат речните свијоци кај Лизеш, Кажарк, Монбрен и Капденак. Во 1869 г. ова се променило, со отворање на железнички правци крај поречието, и пловидбата целосно е напуштена до 1926 г. Во 1971 г. е основано здружение за обнова на пловноста за туристички цели. Првиот потег од 64&nbsp;км е обновен во 1990 г, а до денес се отворени три потега. Долгорочниот план за нивно поврзување е откажан поради недоволна политичка волја и средства.

## Поврзано
* Лот (департман)
* Лот и Гарона

## Наводи

## Извори
* Лот: хидрологија, тек, квалитет на водата и други податоци — база „Сандр“ 
* *Le Lot, Waterways Guide No. 05*. Editions du Breil. 
* Edwards-May, David (2010). *Inland Waterways of France*, 8th edition. Imray, pp 117–126. 
* McKnight, Hugh (2005). *Cruising French Waterways*, 4th Edition. Sheridan House. .
* Jefferson, David (2009). *Through the French Canals*. Adlard Coles Nautical. p.&nbsp;275. .

## Надворешни врски

* Лот (долна, средна горна) со карти, места, пристани и други податоци — портал „Француски водни патишта“ 

Категорија:Реки во Нова Аквитанија
Категорија:Реки во Окситанија
Категорија:Реки во Оверњ-Рона-Алпи
Категорија:Канали во Франција
Категорија:Лотски слив
Лот (департман)

**Лот** (, ) — департман во регионот Окситанија, југозападна Франција. Наречен е по реката Лот.

## Историја
Ова е еден од првобитните 83 департмани создадени со Француската револуција на 4 март 1790 г. и произлезен е од дотогашната покраина Керси. Во 1808 г. од него се одвоени некои југоисточни кантони, и од нив е создаден департманот Тарн и Гарона. Првично кантонот сепротегал многу појужно и го опфаќал градот Монтобан.

## Географија
Департманот се наоѓа во регионот Окситанија и обиколен од департманите Корез, Кантал, Аверон, Тарн и Гарона, Лот и Гарона и Дордоња.

## Општини

Лот опфаќа вкупно 322 општини. Еве некои позначајни населени места:

* Каор — префектура (седиште) на департманот; ова е средновековен град познат по својата катедрала, средновековниот мост „Валантре“ и производството на вино. Сместен е на широк полукружен свијок на реката Лот.
* Фижак — средновековен град и потпрефектура на департманот; родно место на Жан Франсоа Шамполион (1790-1832), прв преведувач на египетските хиероглифи.
* Гурдон — добро зачуван средновековен ридски град. Во близината има бројни праисториски пештерски живописи, особено оние на Куњак. Гурдон исто така е потпрефектура на департманот.

## Туризам

Cahors - place François-Mitterrand -313.jpg|Каор
Cahors - Pont Valentré 03.jpg|Мостот „Валантре“
Rocamadour, Lot, Midi-Pyrénées, france.jpg|Рокамадур
Le Lot Cahors 2.jpg|Реката Лот


## Поврзано
* Кантони во Лот
* Општини во Лот
* Лот (река)
* Лот и Гарона
* Дордоња (река)

## Надворешни врски

* Управен портал на Лот  
* Генерален совет на Лот 
* Планинарско-пешачки тури во Лот 


Категорија:Департмани во Окситанија
Категорија:Централен Масив
Категорија:Држави и територии настанати во 1790 година
Војвода Спиро Црне (филм)

**„Војвода Спиро Црне “** — македонски телевизиски филм од 1976 година. Го режирал Димитрие Османли.

## Улоги

## Наводи

## Надворешни врски
* 

Категорија:Македонски филмови од 1970-тите
Категорија:Телевизиски филмови
Категорија:Филмови на Димитрие Османли
Категорија:Филмови со Мери Бошкова
Категорија:Филмови со Вукан Диневски
Категорија:Филмови со Ацо Јовановски
Категорија:Филмови со Божо Софрониевски
Категорија:Филмови со Владимир Светиев
Категорија:Филмови со Виолета Шапковска
Категорија:Појавено во 1976 година во Македонија
Категорија:Појавено во 1976 година во Југославија
Коронарен стрес тест

**Коронарен стрес тест** е испитување на работата на срцето при напор што се користи за дијагноза на исхемична срцева болест. Се состои од изведување на медицински мониторирана континуирана физичка активност чиј интензитет постепено се зголемува. Притоа се следи работата на срцето преку електрокардиограм. Тој е одличен тест за дијагноза на коронарна артериска болест, особено за ангина пекторис, кога сѐ уште не се јавиле симптоми.

Категорија:Медицински испитувања
No Code

„**No Code**“ — четвртиот студиски албум на американскиот рок бенд Pearl Jam, објавен на 27 август 1996 година преку Епик Рекордс.  По проблематичната турнеја за својот претходен албум, Vitalogy (1994), каде Pearl Jam започнал бојкот на Ticketmaster како многу рекламиран, бендот влегол во студио за да ги сними своите следни песни. Музиката на овој албум е поразновидна од она што бендот го направил на претходните изданија, со елементи на гаражен рок.

Иако No Code дебитирал на првото место на Билборд 200, тој оставил голем дел од обожавателите на бендот незадоволни и бргу паднал од топ листите. Критичките осврти биле исто така измешани, со пофалби за музичката сорта, но албумот се смета за неконзистентен.

## Список на песни

## Надворешни врски
*''No Code'' information and lyrics at pearljam.com

Категорија:Албуми на Pearl Jam
Категорија:Албуми од 1996
Вилен

[мини|десно|250п|Вилен во [Бриз (град)|Бриз.]]
**Вилен** (, ) — река во Бретања, западна Франција. Извира во департманот Мајен и завршува во Атлантскиот Океан кај Пенестен во департманот Морбијан. Долга е 218&nbsp;км.

## Течение
Реката минува низ 4 департмани (Мајен, Ил и Вилен, Атлантска Лоара и Морбијан) и 4 поважни града (Рен, Витре, Редон и Ла Рош Бернар).

Околу Витре се изградени три препреки за да се спречат поплави и да се обезбеди водоснабдување за околните подрачја. По реката има и рекреативни капацитети.

* 1978: Валјерска препрека
* 1982: Горновиленска препрека
* 1995: Виломирска препрека

## Хидрологија
Текот на реката се движи од 2 до , зависно од сезоната и условите.

## Пловидба
Вилен е дел од каналскиот систем на Бретања, изграден претежно во XIX век за релативно мали пловила (130 тони). Во 2011 г. сето раководство на системот е префрлено во надлежност на регионот. Во Рен реката се поврзува со каналот Ил и Ранс, а оттука во устието на Ранс, кое навлегува во протокот Ламанш кај Сен Мало. Во Рендон се вркстува со каналот Нант-Брест, овозможувајќи пристап до Понтиви и Блаве на запад и Нант на исток.

## Главни притоки
* Ил
* Ме
* Сејш
* Семнон
* Шер
* Дон
* Уст
* Изак

## Наводи

## Извори
* Геопортал  
* Вилен — основни хидролошки податоци и информации за сливното подрачје 

## Надворешни врски
* Вилен — пловидба, места и пристани

Категорија:Реки во Франција
Категорија:Реки во Бретања
Категорија:Виленски слив
Категорија:Реки во Лоарскиот Крај
Време на летала (филм)

**„Време на летала“** — македонски телевизиски филм од 1982 година. Го режирал Иван Митевски, а сценариото го напишал Русомир Богдановски.

## Улоги

Останати улоги &nbsp;&#9660;




## Наводи

## Надворешни врски
* 

Категорија:Македонски филмови од 1980-тите
Категорија:Телевизиски филмови
Категорија:Филмови на Иван Митевски
Категорија:Филмови со Шенка Колозова
Категорија:Филмови со Киро Ќортошев
Категорија:Филмови со Владимир Светиев
Категорија:Појавено во 1982 година во Македонија
Категорија:Појавено во 1982 година во Југославија
Метропола Лион

**Метропола Лион** () или **Голем Лион** (**) — територијална заедница во регионот Оверњ-Рона-Алпи, источна Франција. Го опфаќа градот Лион и неговите приградски населби. Има статус на департман и метрополска област, на територијата кога претходно му припаѓала на департманот Рона.

Оваа заедница ја заменила Урбаната заедница на Лион на 1 јануари 2015 г. согласно законот за територијално осовременување од јануари 2014 г.

## Општини

## Поврзано
* Метрополитенска област
* Департмани во Франција

## Наводи

## Надворешни врски

* Голем Лион — портал 
* Деловен портал на Голем Лион 


Категорија:Департмани во Оверњ-Рона-Алпи
Категорија:Департмани во Франција
Оверњ-Рона-Алпи

**Оверњ-Рона-Алпи** (, , ) — регион во Франција, создаден со територијалната реформа од 2014 г. спојувајќи ги дотогашните региони Оверњ и Рона-Алпи. Новиот регион стапил на сила на 1 јануари 2016 г. по регионалните избори од декември 2015 г. 

Регионот зафаќа површина од  и има население од 7.695.264 жители, на второ место по земјата, по Ил де Франс.

## Географија
Оверњ-Рона-Алпи граничи со регионите Окситанија и Прованса-Алпи-Азурен Брег на југ, Бургундија-Франш Конте на север, Нова Аквитанија на запад, Швајцарија (кантоните Женева, Вале и Во) и Италија (Аостинска Долина и Пиемонт) на североисток и исток. 

## Департмани
Регионот ги опфаќа следниве департмани:

* Алје
* Ардеш
* Горна Лоара
* Горна Савоја
* Дром
* Ен
* Изер
* Кантал
* Лоара
* Пиј де Дом
* Рона
* Савоја

## Позначајни населени места

* Лион (500.715) — главен град (префектура)
* Сент Етјен (171.260)
* Гренобл (155.637)
* Вилурбан (145.150) — во Метропола Лион
* Клермон Феран (139.860)

## Поврзано
* Оверњ
* Рона-Алпи
* Метропола Лион
* Региони во Франција

## Наводи

## Надворешни врски

*Портал на регионот Оверњ-Рона-Алпи 
*Спојување на регионите — Франција 3 


Категорија:Региони во Франција
Рогози

**Рогози** () — семејство цветни растенија од редот на тревите (*Poales*).

Согласно системот APG III од 2009 г. семејството има два рода: шаварот (*Sparganium*) и рогозот (*Typha*) со вкупно 51 вид.

Кронквистовиот систем од 1981 г. го сместил семејството во редот рогозовидни *Typhales*, поткласа комелиниди во класата еднолисните (*Liliopsida*).

Членовите на семејството се мочуришни зелјести растенија with дворедни листови и густи кафеникави шилци на еднополовите цветови.

Најраните фосили (полен и цветови) се најдени во наоди од кредата.

## Наводи

## Надворешни врски

* 
* Рогози (''Typhaceae'')  — Л. Вотсон и М. Џ. Далвиц (1992-)  
* Рогози (''Typhaceae'')  — CSDL 


Категорија:Треви
State of Love and Trust

„**State of Love and Trust**“  — песна од американска рок група Pearl Jam. Одликувајќи се со стиховите напишани од вокалист Еди Ведер и музиката ко-напишана од гитаристот Мајк Мекреди и басистот Џеф Амент, State of Love and Trust првпат се појавила на саундтракот за филмот „*Синглови*“ од 1992 година. Песната била вклучена во албумот на најголемите хитови на Pearl Jam во 2004 година, Rearviewmirror (Greatest Hits 1991-2003). Раната верзија на песната била вклучена како дел од преиздавањето на деби албумот на групата, Ten, во 2009 година.

## Снимање

*„State of Love and Trust“* има стихови напишани од вокалист Еди Ведер и музика ко-напишана од гитаристот Мајк Мекреди и басистот Џеф Амент. Песната првично била снимен за време на сесиите за Ten со можна намера да се појави во филмот „*Синглови*“. Амент изјавил: „Верзијата на „*State of Love and Trust*“ со Дејв Крусен на тапани е многу подобра од она што требало да биде објавено“. Песната е снимена како една од првите со тапанарот Дејв Абруцезе.

## Текст

Според Амент, текстот за *„State of Love and Trust“* се заснова на она што Ведер го извлекол од гледањето на филмот, и додал:„Мислам дека тој најверојатно го зел потешкиот агол за тоа што филмот беше за многу луѓе, но тоа е Еди“. Според Камерон Кроу, директор на Синглс, песната е претставува „борба на инстинктите во љубовта“.

## Изведби во живо
Песната за првпат била изведена во живо на концертот на JC Dobbs на 12 јули 1991 година во Филаделфија. Pearl Jam ја извел песната на MTV Unplugged во 1992 година.

## Наводи

## Надворешни врски
*Lyrics at pearljam.com

Категорија:Песни на Pearl Jam
Категорија:Песни од 1992 година
Европска мигрантска криза

[мини|десно|150п|Мигранти на [грчко-македонската граница, средина на 2015 г.]]
**Европската мигрантска криза** или **бегалска криза** е поим даден за период во почетокот на 2015 година кога поголем број на луѓе мигрираа во Европа, патувајќи во главно преку Средоземното Море. Повеќето од луѓево биле баратели на азил, но исто така имало и економски мигранти. Во таквата криза, откриени се и борци на Исламската држава кои биле преправени во бегалци односно мигранти.

## Наводи

Категорија:Мигрантски кризи
Витачево

мини|десно|350п|Поглед на високиот дел на Витачево

**Витачево** — висорамнина во Тиквешијата, во јужниот дел на Македонија. Се протега во правец југозапад-североисток, во должина од 15&nbsp;км, меѓу реките Бошава на југ и исток, Тиквешкото Езеро на р.&nbsp;Црна на запад и Тиквешката Котлина на север. Зафаќа површина од , со средна надморска височина од 800-1.000&nbsp;м, издигајќи се 500-600&nbsp;м над околните предели.

Висорамнината настанала со напластување на вулкански материјал (обично туфови) од избувите на вулканизмот на Кожуф.

Жариштето на поранешниот вулканизам се наоѓало од западната страна на Кожуф, долж денешната граница со Грција, кајшто се зачувани повеќе вулкански купи. Подрачјето се одликувало со кисел и избувен вулканизам со поголем обем на исфрлени андезитско-дацитски лави и пирокластичен материјал. Значителен дел од наталожениот материјал е однесен во поново време, а површината на некогаш многу попространата висорамнина е значително намалена. Поради неотпорноста на туфовите и оголеноста, Витачево е под многу силна ерозија, со бројни долчиња, долови, свлечишта (на пр. Градот) и други.

## Тврдини и археолошки наоѓалишта
На подрачјето на Витачево се среќаваат повеќе остатоци од доцноантички тврдини и други наоѓалишта:

## Наречено по висорамнината
мини|десно|Вештачкото езеро Витачево.
* На висорамнината е сместен земјоделскиот аеродром „Витачево“, кој има тревна подлога.
* Аероклуб „Витачево“ — клуб  за спортско воздухопловство од Кавадарци.

## Цркви

На самата висорамнини се сместени неколку параклиси, цркви во изградба и изградени цркви.


Податотека:Црква во близина на Гарниково.jpg|
Податотека:Параклис во близина на Ваташа.jpg|
Податотека:Црква „Св. Троица“ - Ваташа 2.jpg|


## Поврзано
* ХЦ „Витачево“
* Тиквешка Котлина
* Витач — вид на вино
* Мариово

## Наводи

## Надворешни врски
* Витачево — епизода на документарната патописна серија „Заборавени“
* Витачево — маршрута за планински велосипедизам, Bikemap

Категорија:Висорамнини во Македонија
Категорија:Општина Кавадарци
Категорија:Општина Неготино
Категорија:Општина Демир Капија
Категорија:Тиквеш
Редосеалка

**Редосеалка** — земјоделска машина која се користи за сеење во изорани редови и леи како и за садење и пресадување садници во земја. Се користи за садење на груткасти и репкасти растенија (пр. компир), главчести (чешнести) растенија (пр. лале), семиња (зелка, целер, тутун, ориз) и садници на млади дрвја. Редосеалката е специјално дизајнирана и е опремена со цилиндри за производство на бразди, еден или повеќе (конусни или цилиндрични) полначи (комори) во кои стојат и од кои се испуштаат и посејуваат семенските материјали, како и со тркала, кои може да се од рапаво железо за дополнително да ја разронат земјата и затрупаат семето. Се прикачува и е влечена од трактор. Постојат повеќе видови на редосеалки во зависност од семето кое што се сее: редосеалка за жито - пченица и јачмен, редосеалка за ориз, редосеалка за пченка, редосеалка за ситни семиња итн. Употребата на редосеалката е многу важна и значајна бидејќи го намалува времето потребно за сеење зрна и садење на садници, во споредба со рачното сеење и пресадување, со што се овозможува повеќе време за берба. Исто така ја намалува употребата на рачна енергија, со што овозможува сеење на многу поголеми површини наеднаш и за пократко време.

## Галерија


File:Редосеалка.jpg|Редосеалка во Драчево, Македонија
File:Редосеалка МК 01.jpg|Редосеалка во Колешино, Македонија
File:Редосеалка МК 02.jpg|Редосеалка во Колешино, Македонија



Категорија:Земјоделска машинерија
Категорија:Земјоделство
Категорија:Кинески пронајдоци
Категорија:Англиски пронајдоци
Суши

мини|Суши
**Суши** (すし, 寿司, 鮨) — јапонско јадење што се послужува со ориз комбиниран со различни производи како на пример морска храна (најчесто незготвена) зеленчук и понекогаш тропско овошје. Начинот на подготовка на суши може да биде на повеќе начини, но главната состојка е ориз (бел или интегрален). Најчесто се послужува скиселен ѓумбир, васаби и соја сос. Јадењето суши има кисел, горчлив и умими вкус.

## Историја
Сушито потекнува од југоисточна Азија, од јадењето познато кака наразуши (馴れ寿司, 熟寿司-солена риба) складирана во ферментиран ориз подолго време. Овој вид на суши станал популарен извор на белковини за Јапонците.
Оцетот почнал да се користи како додато во нарезуши во Муромачи (1336-1573) со цел да се подобри изгледот и вкусот на јадењето. Примитивното суши било пронајдено во Осака, каде што после повеќе векови станало осши-суши; со овој начин морската храна и оризот се ставале во форма со дрвени (типично бамбусови) калапи. Сè до Едо периодот (1603-1868) кога свежата риби се сервирала над киселиот ориз. Сегашниот тип на нисиризуши стана популарен во Едо (модерн Токио) во 1820-те или 1830-те години. Една од честите приказни за потеклото на нигиризуши е од готвачот Ханаја Јохеи (1799-1858), кој ја подобрил техниката во неговата продавница Рјогоку во 1824 година. Порцијата била именувана од едоаме зуши што се користи за свежа риба од Едо-МАЕ (Едо или заливот на Токио).

## Сушито во популарната кутура
мини|Суши
* „Сурово како суши“ (англиски: *Raw Like Sushi*) — музички албум на американската поп-пејачка Нене Чери (*Neneh Cherry*) од 1989 година.

## Наводи

## Надворешни врски
* 

Категорија:Јапонска кујна
Категорија:Храна
Мула (ислам)

**Мула** () -  персиска верска титула која доаѓа од зборот „маула“ (учител) и ги означува најниските шиитски верски претставници.
мини|лево|Мула се моли во Имамзаде Хамза, Табриз, Иран
Мулата има доволно теолошко знаење за да може да посредува во расправи, но не е школуван во долгогодишното образование (15 до 18 години), кое е значајно во шиитскиот Иран и ја отвора вратата во вишата хиерархија, хиерархија на муџехидите, кои се овластени како ајатоласите, самостојно да одлучуваат во правно-верските расправи. Овластувањата на мулите се слични со овластувањата на сунитските улеми.

Иранската револуција од 1979 година делумно е последица на делувањето на мулите.

## Поврзано
* Имам
* Калиф
* Улема
* Кадија
* Муфтија
* Шеик
* Ајатолах

## Надворешни врски
* 
* International Imam Organization 

Категорија:Ислам
Категорија:Титули
Категорија:Верски занимања
Категорија:Арапски зборови
Категорија:Турцизми
Категорија:Зборови што ги нема во ТРМЈ
Шлеска

**Шлеска** (, , , , ) — историска област во Средна Европа. Денес поголемиот дел од територијата се наоѓа во Полска, а помали делови има во Чешка и Германија. Најголеми градови во Шлеска се Вроцлав и Катовице во Полска и Острава во Чешка. Најголемата река која тече низ Шлеска е Одра. Зафаќа површина од  и има околу 8 милиони жители.


Категорија:Региони во Европа
Категорија:Средна Европа
Категорија:Земји во Светото Римско Царство
Категорија:Поделени региони
Категорија:Историски области
Теја (митологија)

Во старогрчката митологија, **Теја** (/<span style="border-bottom:1px dotted"><span title="/ˈ/: primary stress follows">ˈ</span><span title="/θ/: 'th' in 'thigh'">θ</span><span title="/iː/: 'ee' in 'fleece'">iː</span><span title="/ə/: 'a' in 'about'">ə</span></span>/; ), исто така наречена **Еврифеса** "широкосјајна", е Т<nowiki/>итанка. Нејзиниот брат/сопруг е Хиперион, Титан и бог на сонцето, а заедно тие се родители на Хелиј (Сонцето), С<nowiki/>елена (Месечина), и Еос (Зора).

## Потекло на поимот
Самото име *Теја* едноставно значи "божица" или "божествено"; *Теја Еврифеса* () носи призвук на широчина (, *eurys*, "широк", корен: ) и сјајност (, *phaos*, "светлина", корен: φαεσ-).

## Митологија
мини|380.994x380.994пкс|Релјефна скулптура на Теја (Паргамонски олтар)
### Постари споменувања
Хесиод во Теогонија во однос на нејзиното потекло вели дека таа е најстарата ќерка на Геја (Земјата) и на Уран (Небото). Роберт Грејвс , вели дека Теја е *Еврифеса* која го родила Хелиј во митовите кои датираат од класичната антика.

### Подоцнежни митови
Откако во подоцнежните митови му станала жена на титанот Хиперион, "благооката и најблескавата Еврифеса" во Хомеровата *Химна за Хелиј*, станала мајка на Хелиј (Сонцето), С<nowiki/>елена (Месечина), и Еос (Зора).

П<nowiki/>индар искажал пофалба за Теја во неговата петти истамска ода:*"Мајка на Сонцето, Теја со многуте имиња, од тебе луѓето го слават златото како помоќно од било што....."*Тука таа е блескава божица но алузијата на Пиндар за "Теја со многуте имиња" укажува дека таа се сведува и на други слични божици, мајки на Сонцето, како што Феба и Лето, но можеби, и на некои поуниверзални фигури на мајки како што се Р<nowiki/>еја и К<nowiki/>ибела.

## Поколение
Децата на Теја се:
* Хелиј - Сонцето
* Селена - Месечината
* Еос - Зората

## Теја во науката
Митолошката улога на Теја како мајка на божицата на Месечината С<nowiki/>елена се применило на името на хипотетичка планета која, според хипотезата за големиот удар, се судрила со Земјата, што резултирало да се создаде Месечината.
Алтернативното име *Еврифеса* се применува за опишување вид на инсект (*Dayus euryphaessa)* (Kirkaldy, 1907).
## Поврзано
* Старогрчката митологија во популарната култура

## Наводи

Категорија:Старогрчки божици
Категорија:Потомство на Геја
Категорија:Титани
Категорија:Старогрчка митологија
Категорија:Злато
Категорија:Сребро
Бирковата приказна

**Бирковата приказна** - расказ на рускиот писател Александар Грин.

## Содржина
Група пријатели водат општ разговор и еден од нив (со име Бирк) почнува да раскажува за својата неверојатна случка. Иако млад, на возраст од 24 години, тој бил апатичен, животот му бил здодевен, а неговата рамнодушноста била толку голема што дури и глетката на бруталната смрт на една девојка на улицата не му оставила никаков впечаток. Поради тоа, една летна ноќ помислил да изврши самоубиство, но тогаш ја видел својата сенка на ѕидот и тоа го спречило да ја оствари намерата. Потоа, во текот на шест дена, Бирк воопшто не излегувал од собата. Една ноќ, тој се разбудил и излегол надвор на прошетка. Кога стигнал до мостот, тој сретнал двајца непознати луѓе за кои веднаш претпоставил дека се крадци кои планираат да извршат грабеж. Скришум, почнал да ги следи до влезната порта на една зграда и тогаш им пристапил, со молба да му дозволат да им се придружи. Исплашени, крадците излегле, а Бирк видел дека вратата е отворена и, возбуден од желбата за биде крадец, влегол внатре. Потоа, некое време стоел во ходникот, обземен од противречни чувства и најпосле, одлучил да влезе во еден стан. Внатре, тој ја препознал сопствената соба и се видел себеси како лежи во креветот. Тогаш, вчудовидениот Бирк го разбудил домарот и го замолил да ја прегледа собата. Кога домарот му рекол дека внатре нема никого, Бирк му ја покажал скршената брава на влезната порта како доказ за неуспешниот обид за кражба.

## Осврт кон расказот
„Бирковата приказна“ спаѓа во групата фантастични раскази на Грин во кои невозможното се остварува во можни околности, т.е. каде дејството е раскажано потполно реалистично, а потоа со еден неочекуван пресврт реалистичното се превртува во фантастично. Така, овој расказ почнува сосема во стилот на Грин - со воведно излагање за апатичноста, меланхолијата и желбата за осаменост, следува сосема реална приказна за несоницата и за ноќната прошетка во која Бирк среќава двајца крадци кои се подготвуваат да ограбат една куќа. Така, поголемиот дел од расказот е сосема можен, без фантастични елементи, а граничната точка го претставува моментот кога, по бегството на крадците, самиот Бирк добива желба да стане крадец и влегува во куќата. Тогаш, неговата состојба станува необична, на границата на можноста, но не е нестварна, туку станува збор само за необична состојба на човековата психа. Оттука, и овој дел од расказот го доживуваме како необично, но сепак реалистично раскажување. Вистинскиот пресврт и преминот во фантастичното настапува кога Бирк влегува во сопствениот стан и се гледа себеси како лежи на креветот. Со оваа поента се менува карактерот на целиот расказ и тој станува фантастичен и она што претходно изгледало како реално станува нестварно, плод на фантастичната замисла на авторот. Така, целото ноќно доживување на Бирк се претвора во фантастика.

## Наводи

Категорија:Дела на Александар Грин
Категорија:Руски раскази
Пол Билига

**Пол Стефан Лионел Билига** (роден на 31 мај 1990, во Перуџа) е италијански кошаркар, центар на Рејер Венеција.

## Кариера
### Клупска кариера
Почнал да игра кошарка во Фиренца на возраст од околу 16 години. Меѓутоа, првично, тој можел да тренира само со младите, без да може да игра во официјални натпревари, бидејќи тој не ги имал потребните четири години тренинг според прописите од тоа време. Започнал во младинските категории на Касалпустерленго, а во сезоната 2008-2009 тој бил позајмен на Веролануова во Регионалната Серија Ц. Враќајќи се во Касалпустерленго, тој одиграл 11 натпревари во Втората кошаркарска лига на Италија за сезоната 2009-2010, потоа се преселил, пак на заем во Палаканестро Крема повторно во Серија Ц.

Потоа во сезоната 2010-2011 Билига играл за Палаканестро Павија во највисокото аматерско ниво на италијанското кошркарско првенство, пред дефинитивно да се врати во Касалпустерленго во 2011 година, играјќи како регуларен член на екипата во сезоната 2011-2012.

Летото 2012 година Скандоне Авелино го купил Билига, и со овој клуб тој го направил своето деби во Серија А во сезоната 2012-2013. Тој подоцна бил потврден во ростерот на тимот и за следната сезона. Во 2014 година тој се преселил во Баскет Ферентино.

На 26 јуни 2015 година, тој се вратил во Серија А потпишувајќи двегодишен договор со Ваноли Кремона. На 9 јуни 2016 година тој го продолжил својот договор со клубот од Ломбардија до 2018 година. Во втората сезона во клубот тој имал просек од 10.9 бода и 5.1 скокови по натпревар. По испаѓањето на Ваноли, на 9 јули 2017 година, тој потпишал за Рејер Венеција.

### Репрезентативна кариера
Тој дебитирал за националната кошаркарска репрезентација под 20 години во 2010 година, играјќи 8 натпревари и постигнувајќи 47 бода, за време на Европското првенство во кошарка за играчи под 20 години.

Во 2017 година Билига дебитирал за италијанската сениорска репрезентација. Тој исто така учествувал на Евробаскетот 2017 во Израел.

## Наводи

## Надворешни врски

*Пол Билига на Eurobasket.com
*Пол Билига на RealGM.com

Категорија:Италијански кошаркари
Категорија:Живи луѓе
Категорија:Играчи на Скандоне Авелино
Категорија:Играчи на Ваноли Кремона
Категорија:Играчи на Рејер Венеција
Категорија:Родени во 1990 година
Боденвердер-Поле

мини|Авионски поглед кон Боденвердер
мини|Грбот на општинската заедница

**Боденвердер-Поле** () — општинска заедница во округот Холцминден, во Долна Саксонија, Германија. Нејзиното седиште е во градот Боденвердер. Била создадена на 1 јануари 2010 година со спојување на поранешните општински заедници Боденвердер и Поле.

Општинската заедница Боденвердер-Поле се состои од следниве општини:

# Боденвердер
# Бреферде
# Хале
# Хелен
# Хајнзен
# Хајен
# Кирхбрак
# Отенштајн
# Пегешторф
# Поле
# Фалбрух

Категорија:Општински заедници во Долна Саксонија
Боденвердер (општинска заедница)

**Боденвердер** (̣) — поранешна општинска заедница во округот Холцминден, во сојузната покраина Долна Саксонија, Германија. Нејзиното седиште било во градот Боденвердер. На 1 јануари 2010 година била споена со поранешната заедница Поле, создавајќи ја новата општинска заедница Боденвердер-Поле.
мини|Локација на општинската заедница во округот Холцминден
Општинската заедница Боденвердер се состоела од следниве општини:

# Боденвердер
# Хале
# Хелен
# Хајен
# Кирхбрак
# Пегешторф

Категорија:Поранешни општински заедници во Долна Саксонија
Бреферде

**Бреферде** () — општина во округот Холцминден, во сојузната покраина Долна Саксонија, Германија.

## Наводи

Категорија:Холцминден (округ)
Црква „Св. Атанасиј“ - Тополница

**Свети Атанасиј** (позната и како **Свети Атанас**) — главна селска црква во поречкото село Тополница.

Црквата е сместена во самото село, во чиј двор се наоѓаат и селските гробишта.

## Историја

Била подигната во 1872 година, додека на оштетениот ктиторски натпис стои 1899 година.

## Галерија


Податотека:Влезна врата на црквата „Св. Атанасиј“ - Тополница 2.jpg|Фреска над влезот во црквата
Податотека:Црква „Св. Атанасиј“ - Тополница 2.jpg|Апсидата на црквата
Податотека:Селски гробишта во Тополница.jpg|Селските гробишта
Податотека:Помошен објект во дворот на црквата „Св. Атанасиј“ - Тополница.jpg|Помошен објект
Податотека:Влезна врата на црквата „Св. Атанасиј“ - Тополница.jpg|Влезна врата во црквата
Податотека:Гриобишта во Тополница.jpg|Селските гробишта
Податотека:Црква „Св. Атанасиј“ во село Тополница (2).jpg|Камбанаријата на црквата
Податотека:Црква „Св. Атанасиј“ во село Тополница (5).jpg|Фреска за Свети Атанасиј
Податотека:Црква „Св. Атанасиј“ во село Тополница (1).jpg|Поглед на црквата
Податотека:Црква „Св. Атанасиј“ во село Тополница (3).jpg|Ѕвоното на камбанаријата
Податотека:Црква „Св. Атанасиј“ во село Тополница (4).jpg|Ктиторскиот натпис над влезот
Податотека:Црква „Св. Атанасиј“ во село Тополница (6).jpg|Камбанаријата на црквата


## Поврзано
* Тополница
* Дебарско-кичевска епархија
* Бродско архијерејско намесништво
* Манастиречка парохија

## Наводи

## Надворешни врски

Категорија:Тополница (Порече)
Тополница
Кирхбрак

мини|Традиционална куќа во Кирхбрак
**Кирхбрак** () — општина во округот Холцминден, во сојузната покраина Долна Саксонија, Германија.

## Наводи

Категорија:Холцминден (округ)
Животот на Гнор

**Животот на Гнор** (руски: *Жизнь Гнора*) - расказ на рускиот писател Александар Грин од 1912 година.

## Содржина
Расказот се состои од шест дела во кои е опишана судбината на главниот јунак, Гнор, момче на давесетгодишна возраст кое штотуку започнало љубовна врска со убавата девојка Кармен. Едно утро, него го разбудува женски крик и тој излегува во салонот на куќата во која живее под кирија, каде го среќава неговиот пријател Ениок (кој, исто така, е вљубен во Кармен). Следниот ден, и Гнор и Ениок треба да отпатуваат на различни места и Ениок го кани Гнор да му се придружи на неговата јахта. Гнор ја одбива понудата, но малку потоа тој и Ениок играат билијарd при што Гнор ја губи играта. Според претходниот договор, губитникот Гнор мора да му се придружи на Ениок на неговото патување. Така, утредента тие поаѓаат на пат, а цело време Гнор мисли на саканата Кармен. Кога пристигаат во близината на еден пуст остров, Ениок му кажува на гнор измислена приказна дека на островот живее еден осамен човек кому треба да му однесе животни намирници. Гнор не се сомнева во ништо, но кога пристигнуваат на островот, Ениок го остава Гнор таму. Така, Гнор останува присилно да живее на пустиот остров цели осум години. За среќа, еден брод доживува несреќа во близината на островот и морнарите го земаат Гнор на бродот. По некое време, Гнор влегува во станот на Ениок, кој останува шокиран од неочекуваната средба. Тој и Гнор влечат карти и губитникот Ениок треба да изврши самоубиство. Сепак, тој се премислува и излегува да прошета низ градот, каде здогледува група месни жители, собрани во верска процесија. Ениок им го крши тотемот и тие го тепаат до смрт. Потоа, Гнор ја посетува Кармен и паѓа во нејзината прегратка, ветувајќи си верност до крајот на животот.

## Наводи

Категорија:Дела на Александар Грин
Категорија:Руски раскази
Пико Туркино

**Пико Туркино** () — највистока точка на Куба. Сместен е во југоисточниот дел на островот, во венецот Сиера Маестра во општината Гвама на покраината Сантјаго де Куба.

## Overview
Се смета дека името потекнува од поимот тиркиз () поради синикавите бои на врвот видливи од извесни агли. Првпат се среќава (под името „Таркино“) на карта на Герардо Крамер кон крајот на XVIII век.

На врвот е поставена биста на националниот деец Хосе Марти по повод стогодишнината од неговото раѓање.

На подрачјето околу врвот се наоѓа Националниот парк Туркино, кој зафаќа површина од .

## Наводи

## Надворешни врски

* Пико Туркино, Куба — Peakbagger 

Категорија:Планини во Куба
Категорија:Сантјаго де Куба (покраина)
Категорија:Највисоки точки на земјите
Земјоделска механизација

**Земјоделска механизација** — машини кои се користат во поледелството или други видови на земјоделство. Постојат многу видови на ваква опрема, од рачни алатки и електронски алатки до трактори и бројни други видови на земјоделски помагала коишто тие ги влечат или работат. Различни видови на опрема се користат и во органското и во неорганското земјоделство. Особено од доаѓањето на механизирано земјоделство, земјоделската машинерија е неопходен дел од тоа како светот се храни. Механизираните и моторни возила и алатки се користат во сите видови и процеси на земјоделството и во поледелството и во сточарството, како што се: орање, сеидба, жетва и берба, молзење, складирање итн.
## Галерија


File:Трактор МК 01.jpg|Трактор
File:Трактор МК 02.jpg|Трактор со прикачена балирка
File:Комбајн-МК 02.jpg|Комбајн
File:Редосеалка.jpg|Редосеалка
File:Балирка МК 02.jpg|Балирка



Категорија:Земјоделска машинерија
Категорија:Земјоделство
Поле (појаснување)

**Поле** може да се однесува на:

;Поими
* Поле — пространа широка рамнина или земјишна обработлива површина
* Поле (физика) — физичка величина која има вредност за секоја точка во просторот и времето
* Поле (хералдика) — позадината на штитот

;Места
* Поле (Шаумбург) — општина во округот Шаумбург, во Германија
* Поле (Холцминден) — општина во округот Холцминден, во Германија
* Поле (општинска заедница) — поранешна општинска заедница во округот Холцминден, во Германија

;Археолошки наоѓалишта
* Поле (Беловиште) — населба од доцноантичко време во селото Беловиште, Македонија
Патрик Тишлер

**Патрик Тишлер** (р.  во ) — унгарски фудбалер кој моментално игра за унгарскиот прволигаш Ујпешт.

## Наводи

## Надворешни врски
* 
* 

Категорија:Унгарски фудбалери
Категорија:Фудбалери на ФК Ујпешт
Категорија:Родени на 30 јули
Криј

Во старогрчката митологија, **Криј** (старогрчки: Κρεῖος /Κριός  или ) или на латински **Crius** е Титан, син на Уран (Небо) и Геја (Земја).

## Мит
Криј е Титан, син на Уран (Небо) и на Геја (Земјата). Според Хесиод, тој бил женет со неговата полусестра Еврибија, ќерка на Геја и на Понт (Морето), од која ги добил децата Астреј, Палас и Персис. Павзаниј го наведува и Питон како негов син.

Во тек на Титаномахијата, по десетгодишна војна, Криј бил затворен во Тартар од страна на Зевс, кога Титаните изгубиле против олимписките богови помогнати од Киклопите и Хекатонхирите советувани од Геја.

## Потекло на поимот
Иако "*криос*" бил старогрчки збор за "овен"https://books.google.mk/books?id=mLXdpkDfubcC&pg=PA190&lpg=PA190&dq=Krios+etimologie&source=bl&ots=SHhqIPF2cb&sig=I4L1j0l3DZYqUTn7YXKTST_vF30&hl=en&sa=X&ved=0ahUKEwjIp_bZ-cPXAhVS_aQKHXjGAKMQ6AEIWjAH#v=onepage&q=Krios%20etimologie&f=false, хтоничната положба на Титанот во подземниот свет не го поврзува со соѕвездието Овен (Ариес), во зодијакот. Соѕвездието Овен е првото видливо соѕвездие на небото во пролетната сезона, означувајќи го почетокот на новата година во старогрчкиот календар.

## Поколение
Заедно со Еврибија, ќерката на Земјата (Геја) и Море (Понт), ги добил децата Астреј и Палас, како и Персис. Спојот на Астреј со Еос (Зората), довеле до Еосфор, другите ѕвезди и ветровите.

## Во уметностите
Криј е главен лик во италијанскиот комичен филм *[[Титани (филм)|Титани]]* на Дучо Тесари во 1962, кој користи божества и јунаци од митологијата но измислува оригинална интрига. Криј, кој го глуми Џулијано Гема, е претставен како најслабиот но најпаметниот од сите Титани..

## Наводи

## Библиографија

### Старогрчки извори
* Аполодор, *Библиотека* (I, 2-3 ; I, 8).
* Диодор Сицилиски, *Историска библиотека* (V, 66, 1).
* Хесиод, *Теогонија* (v. 132-133, 207 et 375).
* *Хомерови химни*  (IV за Хермес v. 100).
* Павзаниј, *Опис на Грција* (X, 6, 5).

Категорија:Титани
Категорија:Потомци на Геја
Категорија:Старогрчка митологија
Црква „Св. Димитриј“ - Требино

**Свети Димитриј** (понекогаш позната како **Свети Димитрија**) — главна селска црква, во поречкото село Требино.

Црквата е сместена во западниот дел на селото. Во дворот на црквата се наоѓаат и самите селски гробишта.

## Историја

Црквата Свети Димитриј во селото Требино била подигната во 1644 година и поседува исклучително убав фрескоживопис од тоа време. Истата се споменува и во ктиторскиот натпис.

## Архитектура

Таа е еднокорабна гробишна црква.

Идејно-тематската содржина на сликаната програма не излегува од рамките на традиционалните, поствизантиски стилски разбирања. Меѓу архијерејските ликови во олтарот е вклучено допојасјето на српскиот светител Сава (Немањиќ).

## Галерија


Податотека:Влезна врата од црквата „Св. Димитриј“ - Требино.jpg|Влезна врата од црквата
Податотека:Камбанарија на црквата „Св. Димитриј“ - Требино.jpg|Камбанарија на црквата
Податотека:Ниша на црквата „Св. Димитриј“ - Требино.jpg|Ниша на црквата
Податотека:Помошен објект на црквата „Св. Димитриј“ - Требино.jpg|Помошен објект до црквата
Податотека:Фреска на црквата „Св. Димитриј“ - Требино.jpg|Фреска на црквата
Податотека:Црква „Св. Димитриј“ - Требино 2.jpg|Апсидата на црквата
Податотека:Црква „Св. Димитриј“ во село Требино.jpg|Селските гробишта на Требино


## Поврзано
* Требино
* Дебарско-кичевска епархија
* Бродско архијерејско намесништво
* Бродска парохија

## Наводи

## Надворешни врски

Категорија:Требино
Требино
Боденвердер

**Боденвердер** (; службено наречен **Минхаузенштат Боденвердер**) — мал град во округот Холцминден, во сојузната покраина Долна Саксонија, Германија. Се наоѓа на реката Везер и е најмногу познат како родното место на Барон Минхаузен.

Градот претставува административно седиште на општинската заедница Боденвердер-Поле.

## Географија

Боденвердер се наоѓа помеѓу градовите Хамелн и Холцминден на реката Везер. Југоисточнот од него се наоѓа ридскиот масив Фоглер. Во близина на градот во Везер се влева реката Лене.

### Градски единици

Градот Боденвердер е составен од:

* Боденвердер
* Бухаген
* Кемнаде
* Линзе
* Риле

## Историја

Боденвердер го добил статусот на град во 1287 година од Хајнрих II фон Хомбург. Постоел важен мост над реката во 1289 година, кој ги поврзувал Хамелн-Падерборн со Ајнбек-Франкфурт. Околу 1340 година владетел на населбата бил Хомборг Бодо, кој го осмислил градот со ѕидини и кули. Од него потекнува името на градот.

Во 1750 година се родил Барон Минхаузен, кој се повлекол тука и ги раскажувал познатите приказни на неговите пријатели. Умрел во 1797 година и е погребан во градот. Неговата куќа била купена од градот во 1935 година и се користи како Градско собрание.

## Култура

Наградата „Минхаузен“ за забава се доделува во мај секоја година.

## Знаменитости

Музејот Минхаузен и споменикот, како и неговиот грб во манастирската црква во Кемнаде, се познати туристички одредишта. Во градот се наоѓа и готската црква „Св. Никола“. Околу градот се наоѓаат остатоци на средновековните утврдувања.

## Познати луѓе

* Барон Минхаузен (1720-1797) — раскажувач
* Јонатан Брил (1942-1988) — писател, режисер и текстописец

## Наводи

## Надворешни врски

* Официјална страница 

Категорија:Холцминден (округ)
Категорија:Хановер (покраина)
Делигзен

**Делигзен** () — слободна општина во округот Холцминден, во сојузната покраина Долна Саксонија, Германија.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Делигзен се наоѓа во областа Лајнското Средногорје помеѓу Ројберг на север, Штајнберг на североисток, Зелтер на југоисток, Хилс на југ и на запад, како и Ит на северозапад. Низ местото тече Виспе, која се влева во Лајне.

### Соседни општини

Почнувајќи од југоисток надесно, Делигзен се граничи со градот Ајнбек (Округ Нортхајм), слободните области Венцен и Гриненплан (Округ Холцминден), како и општините Копенграфе, градот Алфелд и општината Фреден (сите во округот Хилдесхајм).

### Општински единици

Општината е составена од следниве шест единици:

Највисоката точка на Хилс е 480,4 метри, наречена Блосе Целе.

## Наводи

## Надворешни врски

* Официјална страница 

Категорија:Холцминден (округ)